Ný sending bóluefnis gegn inflúensunni A ( H1N1 ) berst heilsugæslustöðvum um land allt á mánudag og þriðjudag , 14. og 15. desember , og þá verður unnt að taka þráðinn upp að nýju og bólusetja fólk sem skráð hefur sig á biðlista . Í tilkynningu frá sóttvarnalækni kemur fram að bólusetning hefst þannig á nýjan leik miðvikudaginn 16. desember og þá ganga þeir fyrir sem hafa skráð sig á biðlista . Tekið er við nýjum pöntunum vegna bólusetningar frá og með mánudegi 14. desember , þ.e.a.s. á þeim heilsugæslustöðvum sem hafa ekki ráðstafað fyrir fram öllu bóluefninu í væntanlegri sendingu . Bóluefni verður næst dreift um landið 6. janúar 2010 og verður tekið við pöntunum í þá sendingu eftir áramótin .